Et  praegust olukorda muuta, on vaja kindlustada kodanikuühiskonda kaitsev ja arendav legaalkeskkond, tagada kodanikualgatuslike organisatsioonide institutsionaalne ja finantssuutlikkus. Oluline on vaba informatsiooni levik, tugev demokraatlik poliitiline kultuur ning kodanike osaluse suurendamine poliitilistes protsessides ja avalike institutsioonide järelvalves.  Viimane neist koosneb omakorda paljudest komponentidest: kodanike huvide esindamine, kodanike huvide sõnastamine, esindatud huvidest  tulenevate poliitiliste otsuste mõjutamine ja jälgimine, et valitsus ja kodanikud oleks ühel meelel. Inimeste kaasamine ei saa toimuda ükshaaval, selleks on vajalik mingi kriitiline mass. Seda nimetatakse tavaliselt kogukonnaks.